Tawrirt n Buɛli

Tawrirt n Buɛli tira tarumit (Fr: Taourirt n Bouali ) neɣ Tawrirt n Ulzuz Ufella , tesɛa azal n wagim (1 000) d amezduɣ. Ass-agi tezga-d d tis uqus (4) deg tɣiwant , id yezgan deg usamer n lɛerc n At Weɣlis .

Aẓar n wawal

Tawrirt n Buɛli neɣ Taourirt n Bouali .

Tawrirt yusa-d deg wemkan arakal n taddart (situation géographique du village) s tefransist ( Coline ).

Buɛli neɣ Bouali Muqel Amezruy n Taddart.

Irdumen n taddart (les activités du village)

Ger Irmuden i leḥḥun deg taddart, ad naf deg sen Tidukla tadelsant tanaddalt n Tawrirt n Buɛli Suq Ufella ( FR: association culturelle et sportive Taourirt n Bouali Souk-Oufella ), Tidukla-agi tefka-d tamuɣli-ines tamezwarut deg iseggasen 90, d acu tewwi-d yid-s aṭas n yegna i tt-yerran temdel tabburt-is zik.

Deg akud ɣer wayeḍ tidukla tɛaweded talalait ger 2005 akk d 2006, s terbaɛt nniḍen i d-iqesden ad tesselḥun akken iwata lḥal. Ass agi tidukla agi tqeddec deg aṭas yeḥricen gar-asen :

Amezruy

Taddart n tewrirt tettusemma ger tudrin timecṭaḥ n lɛerc n At Weɣlis , Asmi id tekcem Fransa , Tawrirt tesɛa azal n warim(20) ye xxamen , tebeddu deg tama ufella s Nnig ixxamen (ass-a d'amkan anda ttaǧǧan wat taddart tikeryas-nsen) ɣer Amessaḍ (ass-a yuɣal d talemmast n taddart) deg tama n wadda. Daɣen deg Tebburt n Weḥfir seg tama d tayeffust ɣer wezrug deg tama taẓelmaṭt. Zik taddart tezzid akk s tebbura, aberrani ur yezmir ad tyezger deg tlemmast anagir ma yella yusa-d ɣer taddart neɣ d inebgi.

Buɛli , izmer ad yili d amdan a menzu id yussan ɣer taddart, nezmer ad nini belli d amdan amenzu neɣ d amdan amenzu yetwasnen deg taddart acku ar ass-a tella yiwet tala ddaw wexxam n M uḥend Akli Umusa rrif bbin n tburrebt ass-a yuɣal d ayla n Lewnis At Wejɛud , itin mi semman T ala n Buɛli .

Timeɣriwin n taddart (Leɛwayed n taddart)

Tidyanin ig uran amezruy atrar n taddart ( évènements qui ont marqués l'histoire récente du village )

Tarakalt

Tawrirt tesɛa tilisa d waṭṭas n tudrin, tama ufella ad naf taddart Iɛeyyaḍen (Ayaten), tama tayeffust ad naf Tilwaqaḍi (Tiliouacadi) ...

Iderman

At Wejɛud (At Wejaoud)

At Wejɛud d adrum ameqran n taddart yesɛa azal n carit (30) ye xxamen, adrum-agi yebḍa ɣef krad (3) nneqmat (nom de famille) deg tira Tafransist gar-asen Adjed , Djaouani akk d Djaou .

ass-agi tawacult Adjed d nutni id yegran aṭṭas deg we drum acku tawacult Djaou udren akk ɣer Tqeriett ma d Djaouani akk d Adjed aṭṭas daɣen ig udren ɣer Tqeriett , dacu aṭṭas ig qqimen deg taddart.

At Ḥemmic (fr:At Hemmiche)

At Ḥemmic d adrum wis sin meqren deg taddart yesɛa azal n warim (20) yexxamen, adrum agi yebḍa ɣef sin nneqmat deg tira Tafransist garasen ad naf Hamadi akk d Hamlaoui , adrum n At Musa ( mouzaoui ) d'adrum ig zedwen ɣur-sen, ass agi at ḥemmic akk d wat musa uɣalen d yiwen wedrum.

At Belɛid (fr:At Belaaid)

At Belɛid d adrum ig sɛan azal n mraw semmus (15) yexxamen, daɣen yebḍa ɣef krad nneqmat grasen ad naf Belazouz , Aouchiche akk d Belbahi . At Weḥmaduc d'a drum i win mi ssawalen sebḥi , izdew ɣer wedrum n at belɛid, ass agi i uqqus (4) d yiwen wedrum.

At Musa (At Moussa)

Adrum n At Musa d win ittawin isem n mouzaoui , deg taddart llan azal n mraw (10) yexxamen

At Ḥemd uqasi (fr:At Hemd oukaci)

Adrum n At Ḥemd uqasi d'adrum yettawin nnekwa neɣ immer n Kesri akk d Kisri , amgarad-agi ger sin ismawen yusa-d deg leɣlaḍ deg tira

At Weɛmiruc (fr:At Weamirouche)

Ariouate d immer n wedrum n At Weɛmiruc

At Umenṣur (fr:At Oumensour)

Messar d Menadi d imeriwen id yesbadun adrum n at Umenṣur, akken id nufa deg temucuha n taddart, qqaren-d belli d nutni i d imenza ig zedɣen taddart uma ɣas ass agi ger iderman ibesṭaḥ n taddart.

At Tewwati (fr:At touazi)

Touazi d immer n wedrum n at Ttewwati, ass-a deg taddart drus yid-sen ,zik d adrum meqqren deg taddart, acku udren (ṣubben) akk ɣer teferka-nsen nnig w assif n Sumam , xelqen-d taddart nnig n Tqriett i tin m i nsemma At Twati .

At Sidi Ḥmed (fr:At Sidi Ahmed)

Ayoub

At Weḥmaduc (fr:At Wehmadouche)

Sebhi

Imdanen i xedmen taddart neɣ tamurt

Wid i xedmen tamurt

wid i xedmen taddart

Ismilen n Internet

Tugniwin nniḍen